ބުރަދަ އަކީ ކުޑަ ސައިޒެއްގެ މަހެކެވެ. މަހުގެ ކޯތާފަތް މަތީގައި 3 ބަރިއަކަށް ހުޅުނބު ހުރެއެވެ. އަދި ކޯތާފަތްގަނޑާއި، ދިމާއިން ބަނޑުދޮށް ފަރާތުގައި ހުންނަ ކޮތަރީގެ ދިގުމިން މަހުގެ ކަންފަތް ގަނޑާއި އެއްވަރެވެ. މަހުގެ މަތީބައިގެ ކުލައަކީ މުށި ކުލައެވެ. ބަނޑުދޮށުގެ ކުލަ ފަނޑެވެ. މަހުގެ ހުރަހަށް ރީނދޫ ކުލައިގެ ރޮނގުތަކެއް ހުރެއެވެ. މަހުގެ ނިގޫކޮޅުގައި މަތީބައިގެ ކޮތަރިބައި ނިމޭ ހިސާބުގައި ކަޅުލަފެއް ހުރެއެވެ. އަދި ކަންފަތް ގަނޑު ފަޅާފައިވާ ހިސާބުގައި ވެސް ކަޅު ލަފެއް ހުރެއެވެ. މަހުގެ ނިގޫފަތުގެ ކުލައަކީ މުށިކުލައެވެ.